Speaker gee staatskaping-verslag terug aan OB | Maroela Media
Die parlement het in 'n verklaring gesê Mbete het Vrydag 'n brief van Thuli Madonsela ontvang waarin sy versoek is om die verslag oor beweerde staatskaping te hou totdat die inhoud daarvan bekend gemaak kan word. "Die speaker word in terme van die reël van die Nasionale Vergadering verplig om alle dokumente wat vir LP's se inligting is, in ontvangs te neem om te verseker dat die sake van die Nasionale Vergadering in 'n oop en deursigtige wyse hanteer word. Die verslag kan egter nie op dieselfde manier hanteer word nie," lui die verklaring.
"Die verslag sal dus teruggestuur word na die kantoor van die openbare beskermer." Madonsela het Vrydag tydens 'n mediakonferensie in Pretoria gesê sy het die verslag vir Mbete gegee vir veilige bewaring.
"Klousule B [van Vrydag se hooggeregshofbeslissing deur regter Dawie Fourie] het bepaal die verslag moet in veilige bewaring gehou word. Ons het dit aan die speaker van die parlement gegee vir bewaring," het sy gesê.
Fourie het 'n bewaringsbevel uitgereik wat beteken die inhoud van die verslag kan nie bekend gemaak word nie en dat die verslag in veilige bewaring gehou moet word tot die hof 'n beslissing kan maak oor die aansoek.
En so gaan die verslag wegraak, hoop Thuli het afskrifte van die verslag gemaak en self gebêre vir veilige bewaring
Waarom dupliseer julle vandag julle stories? Eers was dit Piet Byleveld en nou Madonsela se berig. Ek hoop nie dit is dalk om iets te vind wat julle oor die berig oor die "valshede van grondbesit" kan "cut en paste" nie.
Dit is die beste ding wat kon gebeur het, want verseker sou die iemand van die ANC dit gesteel het by Mbete. Ek was in skok toe ek hoor sy moet die verslag oppas. Dit kan mos nooit veilig wees by enige ANC mens.
n WARM patat!
Dankie Landi, ek sien julle werk net aan julle webwerf en daarom die tydelike duplisering. Dis 'n hengse verligting dat julle net perabuis/ tydelik van die berigte verwyder het. Van alle media wat in die land beskikbaar is, is julle skrywes al wat ek nog lees. Ek dink ek praat namens baie ander lesers al stem ons oor ander goed nie saam nie.